Kian Louw (15 months)
Kian Louw is gebore op die 1ste Nov 2013 en het net nooit deur geslaap nie, hy was heeltyd siek en heeltyd uit roetine, maak nie saak wat ons gedoen het nie, alles het gegaan oor hoe hy dinge wil gedoen wil hê.
Na 13 maande wou ons mal word omdat ons seuntjie glad nie wou deurslaap nie, jy sal hom enigetyd in die bed sit tussen 19:00 – 20:30; hy sou blou moord skreeu totdat ons hom gaan optel en 'n bottel gee om mee te slaap. Dan het hy nog steeds 7 keer 'n nag wakker geword vir n bottel of net n slukkie melk of water, ons moes permanent 4 bottels per nag reg hê.
Ons was raadop, en toe begin ek raad soek op Facebook, natuurlik was daar baie mense wat my gekritiseer het en gesê het my kind is honger en klomp nonsens, maar eintlik het hulle nie die storie agter die storie geweet nie, Kian was amper elke maand siek so net as mens n roetine wil begin dan werk dit nie want dis medisyne etc deur die nag.
Ek het uiteindelik by Cilna van Baby Love uitgekom wat ons gehelp het om weer 'n ouderdomsgepaste roetine in te pas en hoe om die regte tipe roetine vir hom te gebruik. Aangesien daar voorheen nie regtig een was nie, behalwe die een wat hy ons laat glo het werk soos wat hy dit wil hê.
Ons het dit begin implementeer op die 23ste Des 2014, die eerste 3 dae was moeilik en daarna was alles beter, Kian is nou al so oulik hy sê al tussen 18:45 – 19:15 "bad" en 19:15 – 19:30 vir ons "dudu". Dan weet ons sommer as ons iewers iets gemis het en hy herinner ons vinnig.
Party aande lê hy vir 15min nog in sy bed en gesels met homself en ander aande sal hy sommer dadelik slaap, daar sal n aand of so wees wat hy sal wakker word en bietjie ''moun'' maar mens draai hom net en dan is hy weer vas aan die slaap. Geen melkies of water meer deur die nag nie. Ons het hom sommer van die tietie bottel afgehaal daarna sodat hy weet dat daar geen drinkgoed sal wees deur die nag nie. Ons het regtig gedink ons sal nooit ooit weer in ons lewe kan slaap nie, die roetine is die beste ding ooit en Kian is gelukkiger en eet ook beter.
Ek wil eintlik net vir ander Mammas sê Baby Love is nie n geld maak storie nie as jy regtig hulp soek sal jy dit by hulle kan kry, Cilna is baie professioneel en vriendelik.